《迎春东郊》
唐代·王绰

玉管潜移律，东郊始报春。銮舆应宝运，天仗出佳辰。

睿泽光时辈，恩辉及物新。虬螭动旌旆，烟景入城闉。

御柳初含色，龙池渐启津。谁怜在阴者，得与蛰虫伸。

作者简介：王绰，字思和，王翔之子，太原晋阳人也。员外散骑侍郎。上党王天穆以为北道行台郎中。尔朱荣代天穆为大行台，仍为吏部郎。以预奉庄帝之勋，封猗氏县开国侯，邑五百户。永安末，除征西将军、豳州刺史，不之任。元晔立，转除骠骑大将军、并州刺史。兴和中卒。